National Health Service

National Health Service (NHS) er det statlige helsevesenet i Storbritannia. Det er delt inn som NHS England, NHS Scotland og NHS Wales, med Health and Social Care (HSC) tilknyttet i Nord-Irland. Med totalt 1,6 millioner ansatte er NHS den største arbeidsgiveren i Europa, og en av de største i verden. NHS ble opprettet i 1948, og er i sin helhet finansiert av skatteinntekter. Britiske innbyggere mottar gratis helsetjenester gjennom NHS, unntatt visse tjenester som reseptbelagte medisiner og øye- og tannlegetjenester. I motsetning til mange andre europeiske helseordninger ansetter NHS størstedelen av det medisinske personalet selv. NHS Digital er ansvarlig for digitale tjenester, deriblant pasient-journaler og elektronisk resepter.

I juni, 2021, i forbindelse med feiringen av det 73. året til NHS var det protester i England, Skottland og Wales mot en underfinansiering av helsevesenet over mange år. Protestantene mener dette går ut over liv og helse både hos pasienter og de ansatte. 

 Referanser 
Denis Campbell and Pamela Duncan (2016) 10 truths about Britain's health service. The Guardian, Mon 18 Jan 2016 12.00 GMT. Besøkt 2019-09-24

Pamela Duncan and Juliette Jowit (2018) Is the NHS the world's best healthcare system? The  Guardian, Mon 2 Jul 2018 06.00 BST. Besøkt 201-09-24

Mattha Busby (2021)  The Guardian, Sat 3 Jul 2021 16.24 BST. Besøkt 2021-09-09

 Eksterne lenker 


Kategori:Britiske myndigheter
Kategori:Helse i Storbritannia
Kategori:Helsevesen
Kategori:Etableringer i 1948